Ernst Raudam

Ernst Raudam (aastani 1936 Ernst Trautmann, 21. aprill 1915 Einmani vald, Järva-Jaani kihelkond, Järvamaa – 11. august 1992 Tartu) oli eesti arstiteadlane, neuroloog ja neurokirurg, kes osales juhtivalt lastehalvatustõve likvideerimisel Eestis. Ernst Raudam oli teenistuja poeg. Lõpetas 1934. aastal Järva Maakonna Paide Avaliku Ühisgümnaasiumi ja 1940. aastal Tartu Ülikooli arstiteaduskonna. Akadeemiliselt oli ta ÜS Raimla liige. Meditsiinikandidaat (1949, TRÜ), väitekiri "Tsentraalreflektoorsest leukotsütoosist, eriti entsefalograafia puhul". Meditsiinidoktor (TRÜ, 1967), väitekiri "Острые вирусные инфекции в Эстонской ССР". 1940 Paides jaoskonnaarst, 1940–1948 TRÜ Närvikliiniku assistent, röntgenikabineti juhataja, 1945–1949 ka Vabariikliku Pasteuri Jaama juhataja. Oli 1948–1984 TRÜ neuroloogia ja neurokirurgia kateedri juhataja, 1952–1968 dotsent, aastast 1968 professor, 1969–1975 arstiteaduskonna dekaan. Eesti NSV Tervishoiuministeeriumi peaneuroloog. Eesti NSV Ülemnõukogu liige 1959–1967. Oli nimme-ristluu radikuliidi ja peaaju veresoonte haiguste kirurgilise ravi arendaja. Organiseeris 1958 Eesti esimese hingamis- ja reanimatsioonikeskuse, hiljem taastusravihaigla Haapsalus, 1973 pani aluse Eesti ja Soome neuroloogide ja neurokirurgide pikaajalisele koostööle. Uurimisvaldkond: neuroinfektsioonid, diskogeensed radikulopaatiad, peaaju vereringe häired, närvihaiguste intensiivravi, stereotaktiline kirurgia, elektroaerosoolravi, tervishoiukorraldus. Üle 270 teadustrükise, palju publitsistikat. О центрально-рефлекторных изменениях белой и красной крови при энцефалографии (kaasautor M. Roosaare). // Вопр. нейрохир. (1953) 3 О применении аерозолей и электроаерозолей в острой стадии полиомиелита, особенно у трахеотомированных болных (kaasautor) // Ж. невропатол. психиатр. 60 (1960) 2 Хирургическое лечение выпячиваний межпозвонкового диска. // Вопр. нейрохир. (1961) 3 Полиомиелит и ликвидация его в Эстонии. // TÜ Toim 191 (1966) Cerebrospinal fluid metabolic acidosis and brain oxygen supply (kaasautorid R. Zupping, A.-E. Kaasik) // Arch. Neurol. 25 (1971) 1 Запредельная кома и критерии смерти мозга (kaasautor). // Сов. мед. (1971) 12 Cerebral metabolic disorders during prolonged unconciousness after severe head injury (kaasautor ). // European Neurol. 8 (1972) 1 Сравнительные исследования заболеваемости инсультом в Тарту (Эстонская СССР) и в Эспо и Кауниайнен (Финляндия) (kaasautor). // Ж. невропат. психиатр. 78 (1978) 9 Ludvig Puusepp (kaasautor A.-E. Kaasik). // Surg. Neurol. 16 (1981) 2 Eesti Neuroloogide ja Neurokirurgide Seltsi esimees ja auliige, Üleliidulise Neurokirurgide Seltsi, Üleliidulise Neuroloogide ja Psühhiaatrite Seltsi juhatuse liige, Läti, Leedu Valgevene ja Leningradi Neurokirurgide Seltside auliige. 1968 – Eesti NSV teeneline arst 1965 ja 1972 – Nõukogude Eesti preemia (kollektiivi juht) Tema vennapoeg on kirjanik Toomas Raudam. Eesti teaduse biograafiline leksikon, 3. köide Irene Maaroos. Ernst Raudamile arstiteaduse doktori kraad. Nõukogude Eesti Tervishoid 2/ 1968 2. Lk 131–132 Arvo Tikk. Эрнст Ионаннесович Раудам. // Вопросы клинической неврологии и психиатрии 10. Tartu 1975. Lk 3–26 Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987. Lk 116 Tartu Ülikooli õppe-teaduskoosseisu biobibliograafia nimestik 1981–1995 (käsikiri). Leht 144 Ernst Raudam (In memoriam). Eesti Arst 6/ 1992. Lk 464 Helbe Merila-Lattik. Eesti arstid 1947–1997. Tallinn 1997. Lk 298–299 EE 14. Tallinn 2000. Lk 411 Tartu Ülikooli Kliinikum 200. Tartu 2004. Lk 79, 83, 106, 237–238, 242–243, 247, 291–292 Album Academicum Universitatis Tartuensis 1918-1944 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Haud Tartu Vana-Jaani kalmistul Käesolevas artiklis on kasutatud "Eesti teaduse biograafilise leksikoni" materjale.